Praja Grandė
Praja Grandė (port. Praia Grande) – miestas pietryčių Brazilijoje, San Paulo valstijoje, 72 km į pietus nuo San Paulo, Santoso aglomeracijoje, prie Atlanto vandenyno. Yra jūrų uostas, sportinis oro uostas. Geležinkeliai į Santosą, Rio de Žaneirą, plentai į Kuritibą, San Paulą. Vystomas turizmas. Pajūrio kurortas (vilos, sanatorijos, poilsio namai). Yra muziejus, Itaipu tvirtovė. Šalia įsteigtas Šišovos-Žapui valstijos parkas.